

**Hysbysiad Preifatrwydd - Cydymffurfiaeth Cyfreithiol a Chorfforaethol**

Mae'r hysbysiad hwn yn egluro pa wybodaeth mae'r Cyngor ei hangen er mwyn prosesu ceisiadau am wybodaeth, rheoli trafodion cyfreithiol, rhoi cyngor i adrannau cleientiaid a phrosesu hawliadau am iawndal tir. Mae angen i'r Cyngor gasglu, storio a phrosesu gwybodaeth bersonol er mwyn darparu gwasanaethau'r Adran Gyfreithiol. Mae'r Cyngor yn rhoi mesurau ar waith i ddiogelu preifatrwydd unigolion ar hyd y broses yma.

**Pwy sy'n gyfrifol am eich gwybodaeth?**

Caiff pob gwybodaeth bersonol ei dal a'i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth ar rôl y Rheolydd Data, y Swyddog Diogelu Data a manylion cyswllt y Cyngor, gweler tudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi, ac os oes angen, eich teulu a phartïon eraill. Bydd yr wybodaeth hon yn cynnwys:

* Manylion amdanoch fel eich enw, cyfeiriad, rhif ffôn, cyfeiriad e-bost, dyddiad geni;
* Gwybodaeth berthnasol arall sydd ei hangen i brosesu eich cais, megis disgrifiad o'r maes gwasanaeth y mae'ch ymchwiliad yn cyfeirio ato;
* Gall data personol categori arbennig hefyd gael ei brosesu er mwyn rheoli achosion llys ar ran adrannau cleient. Mae mwy o fanylion o fewn hysbysiad preifatrwydd yr Adran berthnasol.

Byddwn yn defnyddio'r wybodaeth hon i brosesu eich cais a/neu weinyddu'r gweithredu sydd ei angen. Gallwn wirio peth o'r wybodaeth gyda ffynonellau eraill i sicrhau fod yr wybodaeth yr ydych wedi ei rhoi yn gywir.

**Pam ein bod angen eich gwybodaeth?**

Mae'r Cyngor angen yr wybodaeth hon er mwyn darparu'r gwasanaethau y gofynnwch amdanynt ac i gyflawni ei swyddogaethau statudol.

**Gyda phwy y byddwn ni'n rhannu eich gwybodaeth?**

I alluogi'r Cyngor i brosesu eich cais a chydymffurfio gyda'n rhwymedigaethau cyfreithiol, byddwn yn rhannu eich gwybodaeth gyda sefydliadau partner yn cynnwys:

* Heddlu Gwent (neu heddluoedd eraill fel sydd angen);
* Rheoleiddwyr allanol e.e. yr Asiantaeth Safonau Bwyd, Awdurdod Gweithredol Iechyd a Diogelwch;
* Awdurdodau lleol eraill;
* Unedau neu Adrannau eraill o fewn y Cyngor;
* Cwmnïau cyfreithiol allanol (cynrychiolwyr cyfreithiol, cyfreithwyr amddiffyn etc);
* Gwasanaeth Llysoedd a Thribiwnlysoedd Ei Mawrhydi (HMCTS).

Bydd y Cyngor hefyd yn defnyddio'r wybodaeth ar gyfer diben cyflawni unrhyw un o'i ddyletswyddau gorfodaeth statudol. Bydd yn gwneud unrhyw ddatgeliadau sydd eu hangen gan y gyfraith a gall hefyd rannu'r wybodaeth hon gyda chyrff eraill sy'n gyfrifol am ganfod/atal twyll neu archwilio/gweinyddu cyllid cyhoeddus.

**Beth yw'r sail gyfreithiol dros brosesu?**

Er mwyn cydymffurfio gyda GDPR, dim ond lle cyflawnir amod dan erthygl 6 y ddeddfwriaeth y byddir yn prosesu data personol.

Yn yr achos hwn, y sail cyfreithiol ar gyfer prosesu yw:

* rhwymedigaeth gyfreithiol sy'n ei gwneud yn ofynnol i ni brosesu eich gwybodaeth bersonol;
* cyflawni tasg gyhoeddus, er enghraifft, cyflawni ein rôl diogelu, cynllunio neu swyddogaeth gwasanaethau gwastraff.

Os oes gennym ganiatâd gennych i ddefnyddio eich gwybodaeth bersonol, mae gennych yr hawl i'w ddileu ar unrhyw amser. Os dymunwch ddileu eich caniatâd, cysylltwch os gwelwch yn dda â DataProtection@blaenau-gwent.gov.uk a dweud wrthym pa wasanaeth yr ydych yn ei ddefnyddio fel y gallwn drin eich cais.

**Am ba mor hir ydyn ni'n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Gellir cael manylion llawn pa mor hir mae'r Cyngor yn cadw eich gwybodaeth drwy gysylltu â'r Adran berthnasol sy'n gyfrifol am y gwasanaethau yr ydych eu hangen.

Canolfan gyswllt y Cyngor: info@blaenau-gwent.gov.uk/01495 311556.

**Darparu gwybodaeth gywir**

Mae'n bwysig ein bod yn dal gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os oes unrhyw rai o'ch manylion wedi newid, neu'n newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

**Gwneud penderfyniadau awtomatig**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomatig i gefnogi ei wasanaethau. Os caiff eich data personol ei brosesu drwy ddulliau awtomatig, cewch eich hysbysu am y canlyniadau a chrynodeb o'r meini prawf a ddefnyddir yn y broses. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.